CELEX: 32012R0617
Language: lt
Date: 2012-07-10 00:00:00
Title: 2012 m. liepos 10 d. Tarybos reglamentas (ES) Nr. 617/2012, kuriuo iš dalies keičiamas Tarybos reglamentas (EB) Nr. 174/2005, nustatantis su karine veikla susijusios pagalbos tiekimo į Dramblio Kaulo Krantą apribojimus

11.7.2012   
            
            
               LT
            
            
               Europos Sąjungos oficialusis leidinys
            
            
               L 179/1
            
         TARYBOS REGLAMENTAS (ES) Nr. 617/2012
   2012 m. liepos 10 d.
   kuriuo iš dalies keičiamas Tarybos reglamentas (EB) Nr. 174/2005, nustatantis su karine veikla susijusios pagalbos tiekimo į Dramblio Kaulo Krantą apribojimus
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnį,
   atsižvelgdama į 2012 m. liepos 10 d. Tarybos sprendimą 2012/371/BUSP, kuriuo iš dalies keičiamas Sprendimas 2010/656/BUSP, kuriuo atnaujinamos ribojamosios priemonės Dramblio Kaulo Krantui (1),
   atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
   kadangi:
   
               (1)
            
            
               2010 m. spalio 29 d. Taryba priėmė Sprendimą 2010/656/BUSP (2), kuriuo atnaujinamos ribojamosios priemonės Dramblio Kaulo Krantui ir panaikinama Bendroji pozicija 2004/852/BUSP (3). Reglamentu (EB) Nr. 174/2005 (4), priimtu pirmiausia siekiant įgyvendinti Bendrąją poziciją 2004/852/BUSP, taip pat nustatomi su karine veikla susijusios pagalbos tiekimo į Dramblio Kaulo Krantą apribojimai ir taip Sąjungos lygmeniu įgyvendinamas Sprendimas 2010/656/BUSP;
            
         
               (2)
            
            
               2012 m. liepos 10 d. Sprendimu 2012/371/BUSP iš dalies keičiama Sprendimo 2010/656/BUSP taikymo apimtis, atsižvelgiant į Jungtinių Tautų Saugumo Tarybos rezoliuciją 2045 (2012), ir panaikinami su karine veikla susijusios techninės ir finansinės pagalbos teikimo Dramblio Kaulo Krantui apribojimai. Juo taip pat panaikinami su vidaus represijoms skirta įranga susijusios techninės ir finansinės pagalbos teikimo apribojimai;
            
         
               (3)
            
            
               tos priemonės patenka į Sutarties dėl Europos Sąjungos veikimo taikymo sritį, todėl, siekiant užtikrinti, kad ūkinės veiklos vykdytojai visose valstybėse narėse jas taikytų vienodai, joms įgyvendinti būtina imtis reguliavimo veiksmų Sąjungos lygmeniu;
            
         
               (4)
            
            
               todėl Reglamentas (EB) Nr. 174/2005 turėtų būti atitinkamai iš dalies pakeistas;
            
         
               (5)
            
            
               siekiant užtikrinti, kad šiame reglamente numatytos priemonės būtų veiksmingos, šis reglamentas turėtų įsigalioti jo paskelbimo dieną,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 174/2005 iš dalies keičiamas taip:
   
               1.
            
            
               1 straipsnis pakeičiamas taip:
               „1 straipsnis
               Šiame reglamente „Sankcijų komitetas“ – tai Jungtinių Tautų Saugumo Tarybos komitetas, įsteigtas pagal JT Saugumo Tarybos rezoliucijos (JT ST rezoliucija) 1572 (2004) 14 punktą.“;
            
         
               2.
            
            
               2 straipsnis panaikinamas;
            
         
               3.
            
            
               3 straipsnis pakeičiamas taip:
               „3 straipsnis
               Draudžiama:
               
                           a)
                        
                        
                           tiesiogiai ar netiesiogiai bet kokiems asmenims, subjektams ar įstaigoms Dramblio Kaulo Krante arba naudojimui Dramblio Kaulo Krante parduoti, tiekti, perduoti ar eksportuoti I priede nurodytą Sąjungos ar kitokios kilmės įrangą, kuri gali būti panaudota vidaus represijoms;
                        
                     
                           b)
                        
                        
                           sąmoningai ir tyčia dalyvauti veikloje, kurios tikslas ar rezultatas yra tiesioginis ar netiesioginis šio straipsnio a punkte nurodytų sandorių skatinimas.“;
                        
                     
         
               4.
            
            
               4 straipsnis panaikinamas;
            
         
               5.
            
            
               4a straipsnio 1 ir 2 dalys pakeičiamos taip:
               „1.   Nukrypstant nuo 3 straipsnio, II priede nurodyta valstybės narės, kurioje įsisteigęs eksportuotojas ar paslaugų teikėjas, kompetentinga institucija gali tokiomis sąlygomis, kurias ji laiko tinkamomis, leisti parduoti, tiekti, perduoti arba eksportuoti I priede nurodytą žudyti nepritaikytą įrangą, jeigu nustato, kad atitinkamą žudyti nepritaikytą įrangą ketinama naudoti tik tam, kad Dramblio Kaulo Kranto saugumo pajėgos, palaikydamos viešąją tvarką, galėtų naudoti tik atitinkamą ir proporcingą jėgą.
               2.   Nukrypstant nuo 3 straipsnio, II priede nurodyta valstybės narės, kurioje įsisteigęs eksportuotojas ar paslaugų teikėjas, kompetentinga institucija gali tokiomis sąlygomis, kurias ji laiko tinkamomis, leisti parduoti, tiekti, perduoti arba eksportuoti I priede išvardintą įrangą, kuri galėtų būti naudojama vidaus represijoms, kurią ketinama naudoti tik Dramblio Kaulo Kranto saugumo sektoriaus reformai paremti, taip pat Jungtinių Tautų operacijos Dramblio Kaulo Krante (UNOCI) bei ją remiančių Prancūzijos pajėgų rėmimui ir naudojimui.“
            
         2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. liepos 10 d.
      
         
            Tarybos vardu
         
         
            Pirmininkas
         
         V. SHIARLY
      
   
   
      (1)  Žr. šio Oficialiojo leidinio p. 21.
   
      (2)  OL L 285, 2010 10 30, p. 28.
   
      (3)  OL L 368, 2004 12 15, p. 50.
   
      (4)  OL L 29, 2005 2 2, p. 5.